नई दिल्ली: डिफेंडिंग चैंपियन मुंबई इंडियन्स का आईपीएल 11 के प्लेऑफ में पहुंचने का सपना रविवार को दिल्ली ने तोड़ दिया। टॉस जीतकर पहले बल्लेबाजी करने उतरे दिल्ली ने फिरोजशाह कोटला मैदान पर ऋषभ पंत और विजय शंकर की शानदार पारियों की बदौलत 4 विकेट खोकर 174 रन का स्कोर खड़ा किया। लक्ष्य का पीछा करने उतरी मुंबई निर्धारित 20 ओवर में 163 रन बना सकी। आखिरी ओवर में जीत के लिए मुंबई को 18 रन की जरूरत थी लेकिन हर्षल पटेल ने लगातार बेन कटिंग और जसप्रीत बुमराह का विकेट लेकर 3 गेंद रहते दिल्ली को 11 रन से जीत दिला दी।